**Tiedote 11.2.2019, vapaa julkaistavaksi  
  
Michael Bolton ja Dire Straits Experience esiintyvät Tampere-talossa syyskaudella  
  
Pop-balladeistaan tunnettu moninkertainen Grammy-voittaja Michael Bolton ja arvostetuista brittimuusikoista koostuva tribuuttiyhtye Dire Straits Experience tähdittävät Tampere-talon syyskautta. Konserttien liput tulevat myyntiin Tampere-talon lipunmyynnissä ja Lippu.fi-palvelussa torstaina 14.2. klo 9.**  
  
**Michael Bolton** tunnetaan mm. superhiteistä *When a Man Loves a Woman*, *Georgia on my Mind*, *Said I Loved You… But I Lied* sekä Hercules-animaation laulusta *Go the Distance****.*** Hän on kirjoittanut ja laulanut unohtumattomia hittejä mm. Bob Dylanin, Paul Stanleyn ja Lady Gagan kanssa ja myynyt urallaan yli 75 miljoonaa äänitettä. Musiikkiuransa ohella Bolton on esiintynyt mm. *Saturday Night Livessä*, *Miehenpuolikkaissa* ja *Gleessä* ja tehnyt palkittua humanitaarista työtä hyväntekeväisyysjärjestönsä kautta. Michael Bolton esiintyy Tampere-talon Isossa salissa keskiviikkona 14. elokuuta.   
  
**Dire Straits Experience** palauttaa puolestaan vuonna 1992 uransa lopettaneen legendaarisen Dire Straits -yhtyeen musiikin ja tyylikkään lavashown takaisin estradeille. *Sultans of Swing, Money for Nothing, Romeo and Juliet* ja muut Mark Knopflerin kirjoittamat hitit soivat konsertissa huikealla ammattitaidolla ja alkuperäisversioita kunnioittaen. Kokoonpanoa johtaa Dire Straitsissa musisoinut saksofonisti **Chris White**. Dire Straits Experiencen muut muusikot ovat tuttuja mm. Eric Claptonin, Paul McCartneyn ja Elton Johnin taustayhtyeistä. Tribuuttiyhtye esiintyy Tampere-talon Isossa salissa maanantaina 7. lokakuuta.  
  
Michael Bolton ja Dire Straits Experience esiintyvät kiertueidensa yhteydessä Tampere-talon ohella myös Oulun Club Teatrialla.  
  
**TAPAHTUMATIEDOT JA LIPUT:**  
  
Michael Bolton, Tampere-talo 14.8.2019  
Liput alk. 69 €  
[www.tampere-talo.fi/michael-bolton](http://www.tampere-talo.fi/michael-bolton) (linkki avautuu 14.2.)  
  
Dire Straits Experience, Tampere-talo 7.10.2019  
Liput alk. 49 €  
[www.tampere-talo.fi/dire-straits-experience](http://www.tampere-talo.fi/dire-straits-experience) (linkki avautuu 14.2.)  
  
**PRESSIKUVAT:**  
<https://www.dropbox.com/sh/5ah61us4ywruoai/AAA7GrPn5xyXdsWvI9ZJn9M1a?dl=0>   
  
**LISÄTIEDOT JA HAASTATTELUPYYNNÖT**:  
Viestintäpäällikkö Jaani Haapasalo, [jaani.haapasalo@tampere-talo.fi](mailto:jaani.haapasalo@tampere-talo.fi), 050 353 6440